# Csongrád Város Polgármesterétől

Száma: Önk/172-1/2023.

Előadó: Dr. Juhász László jegyző

## E L Ő T E R J E S Z T É S

**Csongrád Városi Önkormányzat Képviselő-testületének**

**2023. november 30-ai ülésére**

*Tárgy: A Csongrád város ipari parkja mögötti területek belterületbe vonása.*

**Tisztelt Képviselő-testület!**

A Képviselő-testület 26/2019. (II.21.) önkormányzati határozatával döntött a város településrendezési terve módosításának elindításáról, mely többek között érintette az ipari park bővítése céljára szolgáló tartalék területek beépítési magasságának emelését. Az előterjesztés szerinti területek szolgálnák az ipari park bővítését, ezért indokolttá vált a belterületbe vonásuk. Az előterjesztéssel érintett területek a belterülettel határosak, így nincs akadálya a belterületbe vonásuknak.

A termőföld védelméről szóló és a más célú hasznosítást engedélyező 2007. évi CXXIX. törvény 15. § (2) bekezdése alapján termőföld belterületbe vonása iránti kérelmet kizárólag önkormányzat terjeszthet elő, mely kérelemben meg kell jelölni a földrészletek helyrajzi számát, a területnagyságot és a terület-felhasználási célt.

Földmérő mérnökkel elkészítettük a belterületbe csatolás kimutatását, amelyet az előterjesztéshez mellékelek. Az Ipari Park további fejlesztése az elkerülő útig lehetséges, valamennyi terület az önkormányzatunk tulajdonában van.

Javasolom az előterjesztés mellékletét képező terület-kimutatás szerinti Csongrád Városi Önkormányzat tulajdonát képező ingatlanok belterületbe vonását **iparfejlesztés** **terület felhasználási cél** megvalósulása érdekében. Kérem a Képviselő-testület nyilvánítsa ki, hogy a terület-felhasználási cél megvalósulására 4 éven belül sor kerül.

Kérem az előterjesztés megvitatását és a határozati javaslat elfogadását.

**HATÁROZATI JAVASLAT**

A Képviselő-testület megtárgyalta „*A Csongrád város ipari parkja mögötti területek belterületbe vonása”* című előterjesztéstés az alábbi határozatot hozza:

1. A Képviselő-testület a határozat mellékletét képező terület-kimutatás szerint felsorolt ingatlanokat belterületbe vonja ipari terület kialakítása, mint terület-felhasználási cél megvalósulása érdekében.

A Képviselő-testület kinyilvánítja, hogy az érintett földrészletek a megjelölt terület-felhasználási célra 4 éven belül felhasználásra kerülnek.

1. Képviselő-testület felhatalmazza a Polgármestert az ingatlanok belterületbe vonása érdekében szükséges intézkedések megtételére.

Határidő: folyamatos

Felelős: Bedő Tamás polgármester

Erről jegyzőkönyvi kivonaton értesítést kapnak:

1. Képviselő-testület tagjai
2. Fejlesztési és Üzemeltetési Iroda
3. Gazdálkodási Iroda

Csongrád, 2023. november 23.

 Bedő Tamás

 polgármester

*Önk/172-1/2023. számú előterjesztés határozati javaslatának melléklete*

|  |  |  |  |
| --- | --- | --- | --- |
| **Ingatlan**  | **művelési ág** | **terület (ha.m2)** | **Kat.jöv** |
| Hrsz. | 0309/15 | szántó | 0,1226 | 3,2 |
| Hrsz. | 0309/16 | szántó | 0,0473 | 1,23 |
| Hrsz. | 0309/17 | szántó | 0,5764 | 15,04 |
| Hrsz. | 0309/18 | szántó | 0,2447 | 6,39 |
| Hrsz. | 0309/19 | szántó | 0,3325 | 8,68 |
| Hrsz. | 0309/20 | szántó | 0,3862 | 12,4 |
| Hrsz. | 0309/21 | szántó | 0,2257 | 7,24 |
| Hrsz. | 0309/23 | szántó | 0,1723 | 5,53 |
| Hrsz. | 0309/24 | szántó | 0,4 | 12,84 |
| Hrsz. | 0309/27 | szántó | 0,1052 | 3,38 |
| Hrsz. | 0309/34 | legelő | 1,5157 | 20,01 |
| Hrsz. | 0309/35 | szántó | 0,1205 | 3,87 |
|  |  |  | **4,25** | **99,81** |
|  |  |  |  |  |
| **Ingatlan**  | **művelési ág** | **terület (ha.m2)** | **Kat.jöv** |
| Hrsz. | 8348/3 | szántó | 0,0351 | 1,46 |
| Hrsz. | 8347/3 | szántó | 0,0805 | 3,36 |
| Hrsz. | 8345 | kert | 0,0685 | 0,95 |
| Hrsz. | 8344 | kert | 0,1234 | 1,72 |
| Hrsz. | 8343/3 | szántó | 0,0006 | 0,03 |
| Hrsz. | 0307/22 | szántó | 0,2172 | 6,97 |
| Hrsz. | 0307/21 | szántó | 0,2172 | 6,97 |
| Hrsz. | 0307/20 | szántó | 0,2145 | 6,89 |
| Hrsz. | 0307/19 | szántó | 0,1828 | 5,87 |
| Hrsz. | 0307/18 | szántó | 0,1888 | 6,06 |
| Hrsz. | 0307/16 | szántó | 0,046 | 1,48 |
| Hrsz. | 0307/26 | szántó | 0,0813 | 2,61 |
|  |  |  | **1,5128** | **44,37** |
| Hrsz. | 8341/1 | kivett közút | 0,0569 | 0 |
| Hrsz. | 0310/1 | kivett közút | 0,0854 | 0 |